Temeljem članka 5. stavka 1. točke 6. i stavka 11. Zakona o sigurnosti prometa na cestama *(„Narodne novine“, broj: 67/08, 48/10 - OUSRH, 74/11, 80/13, 158/13 - Odluka i Rješenje USRH, 89/14 - OUSRH i 92/14, 64/15, 108/17,70/19,42/20)*, članka 27. Statuta Grada Zadra („*Glasnik Grada Zadra“, broj: 9/09, 28/10, 3/13, 2/15 – pročišćeni tekst i 3/18, 7/18-pročišćeni tekst,15/19, 2/20*), članka 5. i članka 10. stavka 1. točke 6. Odluke o komunalnim djelatnostima *(„Glasnik Grada Zadra“, broj: 1/19, 14/19)*, te prethodne suglasnosti Ministarstva unutarnjih poslova, Policijske uprave Zadarske Broj: 511-18-03-2463/21 od 8. listopada 2021. godine, **Gradsko vijeće Grada Zadra**, na \_\_ sjednici, održanoj dana \_\_\_\_\_\_ **2021. godine**, **d o n o s i**

**O D L U K U**

**o izmjenama i dopunama**

**Odluke o organizaciji i načinu naplate parkiranja u Gradu Zadru**

**Članak 1.**

**U Odluci o organizaciji i načinu naplate parkiranja u Gradu Zadru** *(„Glasnik Grada Zadra“ broj 3/15, 8/15, 5/18, 15/18, 5/19, 7/19, 14/19, 16/20), dalje – Odluka*, **u članku 5. stavku 1. točki 1.** iza riječi „Sirac“ **dodaju se riječi** „ i lijeva strana Istarske obale od Liburnske obale do ulice Ivana Brčića“.

**Članak 2.**

**U članku 18. stavku 1., točki 3. riječi „** a iste će vrijediti u , I, II, III i IV parkirnoj zoniod 1. listopada do 30. travnja, a od 1. svibnja do 30. rujna u 0, II, III i IV parkirnoj zoni te u I parkirnoj zoni isključivo na bivšem autobusnom kolodvoru ( između vrata na Poljani Natka Nodila, državne ceste D-407 i Lančanih vrata) “ zamjenjuju se riječima „ a iste će vrijediti u 0, I, II i IV parkirnoj zoni.

Iza točke 3. **dodaje se** točka 4. koja glasi:

**„** za stanare koji imaju prebivalište ili boravište ako traje dulje od 3 mjeseca na području MO Poluotok uključujući i stanare koji imaju registrirano vozilo na tvrtku ili leasing – povlaštene karte po cijeni od 100,00 kuna mjesečno, a iste će vrijediti u I, II, i IV parkirnoj zoni.

Dosadašnje točke 4. do 10. **postaju** točke 5. do 11.

Stavak 4. **mijenja se** i glasi:

„Pravo na kupnju povlaštene karte iz stavka 1. točke 3. ovog članka ostvaruje samo jedan član kućanstva. Za drugo i svako sljedeće vozilo članovi kućanstva imaju pravo na kupnju povlaštene karte iz stavka 1. točke 4. ovog članka.

**Članak 3.**

Ostale odredbe Odluke ostaju nepromijenjene.

**Članak 4.**

Povlaštene parkirne karte izdane prije stupanja ove Odluke na snagu, vrijede do isteka važenja.

**Članak 5.**

Ova Odluka stupa na snagu osmog dana od objave objaviti će u „Glasniku Grada Zadra“.

*KLASA:* 340-01/15-01/57

*URBROJ:*

*Zadar,* **GRADSKO VIJEĆE GRADA ZADRA**

 **PREDSJEDNIK**

 **Marko Vučetić**